DR. LAMBRECHT K. : AZ EURÓPAI MADÁRVILÁG KIALAKULÁSA 191 



Az európai madárvilág kialakulása. 



Irta Dk. Lamurecht Kálmán. 



A fauna a klimatikus és etryéb természeti viszonyok függvénye. 

 Hatása van reá a vidék klimájának, flórájának, sőt geológiai viszonyai- 

 nak, talajának is; de hatása — és pedig döntő hatása — van reá az 

 időnek, a múltnak is. Amint a geológiai időszámítás során a térszín vál- 

 tozott, úgy változott a térszínen mozgó állatvilág is. 



Ezekből a meggondolásokból indulva ki, óhajtom vizsgálat alá 

 venni a bennünket ezen a helyen közelebbről érdeklő madárvilág kiala- 

 kulásának menetét a geológiai korok során. Kiindulni a geológiai új- 

 korból, a Kainozoicumból fogok, amely már jelentékenyen modernebb, a 

 mai ornisra emlékeztető, sőt — amint látni fogjuk — azzal szervesen 

 kapcsolatos és élesen elüt a geológiai középkor, a Mezozoicum madaraitól. 



Tárgyam természete és gondolatfüzésem független volta hozza azon- 

 ban magával, hogy — bizonyítás kedvéért — tőlünk távoleső területek 

 ornisára is figyelmet kell fordítanom. 



Tanulmányom igen széleskörű irodalomra van alapozva, amelyet 

 az érdeklődő a maga egészében megtalál a madarak paleontológiájának 

 e folyóirat múlt évi kötetében kiadott bibliographiájában.i 



A Mezozoikum madarai. 



Amint tudjuk, a legrégibb eddig ismert madárnak, az Arcliaeopteryx- 

 nek maradványai a geológiai középkor középső korszakában, a Jurá-ban 

 maradtak meg. Mindkét ránk maradt Archaeopteryx a. bajorországi solen- 

 hofeni palából (lithographicus mész) ered. 



A mezozoicum harmadik korszaka, a Kréta-korszak Északamerikában 

 jóval több madarat mutat föl (11 genus), mint Európában, ahol mindössze 

 3 genust állapítottak meg 4 fajjal, u. m. : Enaliornis Barrefti Seelev, 

 Cambridge Greensand; Enaliornis Sedgwicki Seeley, Cambridge Green- 

 sand; Scaniornis Lundgreni Dames, Dánia; Elopteryx Nopcsai Andrews, 

 Erdély. 



Az első kettő a vöcskökkel, Scaniornis a flamingókkal, Eíopteryx a 

 a kárókatonákkal rokon. Ezekkel a vizi és mocsárlakó madarakkal szem- 

 ben a jurakori Archaeopteryx lithographica Meyer és Archaeopteryx 

 Siemenst Dames, minden jel szerint erdőt lakók voltak. 



' Lambrecht K. A madarak palaeontologiájának története és irodalma. Aquila XXIII. 

 1916. 196—307. 



